CELEX: 62011TN0168
Language: mt
Date: 2012-04-25 00:00:00
Title: Kawża T-168/11: Rikors ippreżentat fil- 25 ta’ April 2012 — AQ vs Il-Parlament Ewropew

18.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 250/15
            
         Rikors ippreżentat fil-25 ta’ April 2012 — AQ vs Il-Parlament Ewropew
   (Kawża T-168/11)
   2012/C 250/29
   Lingwa tal-kawża: il-Pollakk
   
      Partijiet
   
   
      Rikorrent: AQ (Żary, il-Polonja) (rappreżentant: K. Rosiak, radca prawny)
   
      Konvenut: Il-Parlament Ewropew
   
      Talbiet tar-rikorrent
   
   Ir-rappreżentant tar-rikorrent jitlob li l-Qorti Ġenerali jogħġobha:
   
               —
            
            
               tiddikjara li r-rikors huwa inammissibbli u li ma hemmx lok li jiġi eżaminat; kif ukoll
            
         
               —
            
            
               tiddikjara li ma hemmx bażi għat-talba tar-rikorrent għall-kumpens għad-dannu minħabba li ma hemmx dannu effettiv u ċert ikkawżat minn att jew ommissjoni tal-Parlament Ewropew.
            
         
      Motivi u argumenti prinċipali
   
   Insostenn tal-argumenti tiegħu, ir-rappreżentant tar-rikorrent iqajjem tliet motivi.
   
               (1)
            
            
               L-ewwel motiv:
               
                           —
                        
                        
                           bla ħsara għall-eventwalità li jiġi kkonfermat li l-ittra tal-Parlament Ewropew tas-7 ta’ Lulju 2008 tinkludi deċiżjoni tal-Kumitat għall-Petizzjonijiet dwar petizzjoni preċedenti tar-rikorrent b’kontenut li jikkorrispondi kompletament għal dak tat-talba mressqa fil-petizzjoni, għandu jiġi kkunsidrat li hemm ksur, min-naħa tal-Parlament Ewropew, tal-forom proċedurali sostanzjali (regoli tal-proċedura tal-Parlament Ewropew) u li l-Parlament Ewropew naqas milli jadotta att indirizzat lir-rikorrent bħala tweġiba għall-petizzjoni mressqa quddiemu;
                        
                     
         
               (2)
            
            
               It-tieni motiv:
               
                           —
                        
                        
                           madankollu, peress li l-petizzjoni ma tikkonċernax kwistjonijiet li jaqgħu fil-kompetenza tal-Unjoni Ewropea, ir-rikorrent ma għandux interess ġuridiku;
                        
                     
         
               (3)
            
            
               It-tielet motiv:
               
                           —
                        
                        
                           barra minn hekk, sa fejn it-terminu għall-preżentata tar-rikors fuq il-bażi tal-Artikolu 230 KE (Artikolu 263 TFUE) u fuq il-bażi tal-Artikolu 232 KE (Artikolu 265 TFUE) kien diġa preskritt, ir-rikors kien diġà inammissibbli meta r-rikorrent ressaq it-talba għal għajnuna ġudizzjarja.